જ્યારે ઓસમ ડુંગર પર રૃા.૬ કરોડના ખર્ચે મિની માઉન્ટ આબુ જેવો વિકાસ કરવાની પરિકલ્પના છે. લોકવાયકા મુજબ આ ડુંગર પર પાંડવોએ વાસ કર્યો હતો. હિડમ્બાનો હીંચકો, ભીમની થાળી તેના પૂરાવારૃપ છે. ઉપરાંત, પૌરાણિક શિવમંદિર, માત્રી માતાજી મંદિર પણ છે અને ગોંડલ સ્ટેટ વખતની પોલીસ ચોકી પણ મોજૂદ છે. અહીં શ્રી યંત્ર અને શિવલીંગના સમન્વય સાથેનો વિશાળ મંચ, બાલક્રિડાંગણ, તળાવ વિકાસ, ક્લાઇમ્બર પોઇન્ટનો વિકાસ વગેરે કાર્યો હાથ ધરાશે. રૃા.૨.૫૫ કરોડની આવેલી ગ્રાન્ટમાંથી સ્ટેજ અને એન્ટ્રી પ્લાઝાના કામ પૂર્ણતાના આરે છે.